Diari Oficial de la Generalitat Valenciana


Sumari del DOGV 3213, del 30-03-1998 (1998/2176)

ORDRE de 9 de març de 1998, de la Conselleria d’Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1998, determinades subvencions gestionades per la Direcció General d’Indústria, Cooperativisme, Pesca i Relacions Agràries, i se’n modifiquen parcialment les bases reguladores en vigor.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3213

Data del DOGV
:   30-03-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2176


Data del document
:   09-03-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 9 de març de 1998, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1998, determinades subvencions gestionades per la Direcció General d'Indústria, Cooperativisme, Pesca i Relacions Agràries, i se'n modifiquen parcialment les bases reguladores en vigor. [1998/A2176]
  
En l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Aquests punts depenen de la llei anual de pressupostos, en aquests moments la Llei 15/1997, de Pressupostos de la Generalitat Valenciana per a l'exercici 1998.
  
Per això, vista la proposta del director general d'Indústria, Cooperativisme, Pesca i Relacions Agràries, fent ús de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació esmentades en aquest article i gestionades per la Direcció General d'Indústria, Cooperativisme, Pesca i Relacions Agràries es concediran, en l'exercici 1998, a càrrec de les línies de subvenció i pels imports globals màxims que s'hi indiquen, d'acord amb la Llei 15/1997, de 29 de desembre, de Pressupostos de la Generalitat Valenciana per a l'exercici 1998 (DOGV núm. 3.153, de 31.12.97).
  
La data límit per a la presentació de sol·licituds d'ajuda figura en la base reguladora corresponent.
  
Programa 714.10, d'Ordenament i Millora de la Producció Pesquera
  
Línia 402/000/98
  
Ordre de 2 de gener de 1995, per la qual s'estableixen ajudes per a la paralització temporal de la flota pesquera (DOGV núm. 2.431, de 19.01.95).
  
Import global màxim: 475.601.368 PTA.
  
Línia 403/000/98
  
Ordre de 29 de març de 1996, per la qual s'estableixen ajudes a les confraries de pescadors i les seues federacions (DOGV núm. 2.726, d'11.04.96).
  
Import global màxim: 14.816.248 PTA.
  
Línia 405/000/98
  
Ordre de 15 de febrer de 1991, d'ajudes per a la realització d'estudis i activitats en matèria de pesca marítima i aqüicultura (DOGV núm. 1.510, de 25.03.91).
  
Import global màxim: 3.000.000 PTA.
  
Línia 702/000/98
  
Ordre de 6 de novembre de 1991, per la qual s'estableixen ajudes en forma de subvenció per al sector pesquer i de l'aqüicultura de la Comunitat Valenciana (DOGV núm. 1.668, de 21.11.91).
  
Import global màxim: 80.446.249 PTA.
  
Ordre de 29 de març de 1996, per la qual s'estableixen ajudes a les confraries de pescadors i les seues federacions (DOGV núm. 2.726 de 11.04.96).
  
Import global màxim: 3.000.000 PTA.
  
Article 2
  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores. En el supòsit de subvencions plurianuals, es justificarà en cada any o exercici pressupostari per l'import de l'anualitat corresponent.
  
DISPOSICIONS ADDICIONALS
  
Primera
  
Es fa una nova redacció del paràgraf segon de l'article 6 de l'Ordre de 2 de gener de 1995, per la qual s'estableixen ajudes per la paralització temporal de la flota pesquera (DOGV núm. 2.431, de 19.01.95), i queda redactat en els termes següents:
  
«Caldrà presentar el pla de paralització davant els serveis territorials de la Conselleria d'Agricultura, Pesca i Alimentació, amb una antelació mínima de dos mesos a la data prevista de l'inici de la paralització programada.»
  
Segona
  
Es delega en el director general d'Indústria, Cooperativisme, Pesca i Relacions Agràries la resolució i concessió de les ajudes a què es fa referència en l'Ordre de 15 de febrer de 1991, per la qual es regula la concessió d'ajudes per a la realització d'estudis i activitats en matèria de pesca marítima i aqüicultura (DOGV núm. 1.510, de 25.03.91).
  
Tercera
  
Es fa una nova redacció de determinats paràgrafs d'articles de l'Ordre de 5 de febrer de 1991, de la Conselleria d'Agricultura i Pesca, per la qual es regula la concessió d'ajudes per a la realització d'estudis i activitats en matèria de pesca marítima i aqüicultura (DOGV núm. 1.510, de 25.03.91), i queden redactats en els termes següents:
  
1. Final del paràgraf primer de l'article 3:
  
«...i es presentaran abans de l'1 de maig de cada any.»
  
Paràgraf tercer de l'article 6:
  
«En qualsevol cas, la subvenció no podrà superar el 1.000.000 de PTA.»
  
Paràgraf primer de l'article 7:
  
«Les ajudes es finançaran a càrrec del capítol IV, línia 405, ...»
  
Quarta
  
S'afegeixen noves disposicions addicionals i transitòries a l'Ordre de 6 de novembre de 1991, per la qual s'estableixen ajudes en forma de subvenció per al sector pesquer i de l'aqüicultura de la Comunitat Valenciana (DOGV núm. 1.668, de 21.11.91), que queda redactat de la manera següent:
  
«Disposició addicional primera
  
Els beneficiaris de subvencions a càrrec dels pressupostos de la Generalitat Valenciana acreditaran davant la Conselleria d'Agricultura, Pesca i Alimentació, que es troben al corrent de les obligacions tributàries i de la Seguretat Social, d'acord amb el que es disposa en l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.96). Així mateix, li seran aplicables les exoneracions que s'hi estableixen.»
  
«Disposició addicional segona
  
Queda derogat l'últim paràgraf de la disposició addicional cinquena, que diu:
  
- 4.000.000 de pessetes per als vaixells d'eslora entre perpendiculars igual o superior a 12 metres».
  
«Disposició addicional tercera
  
Es delega en el director general d'Indústria, Cooperativisme, Pesca i Relacions Agràries la resolució i concessió de les ajudes a què fa referència l'Ordre de 6 de novembre de 1991, per la qual s'estableixen ajudes en forma de subvenció per al sector pesquer i de l'aqüicultura de la Comunitat Valenciana (DOGV núm. 1.668, de 21.11.91).»
  
«Disposició addicional quarta
  
Es dóna una nova redacció a l'article 21 de l'Ordre de 6 de novembre de 1991, pel qual s'estableixen ajudes en forma de subvenció per al sector pesquer i de l'aqüicultura de la Comunitat Valenciana (DOGV núm. 1.668, de 21.11.91), que queda redactat de la manera següent:
  
«Article 21
  
Les sol·licituds es presentaran, juntament amb la documentació que les acompanye, en els serveis territorials de la Conselleria d'Agricultura, Pesca i Alimentació en qualsevol dels llocs que s'estableixen en l'article 38.4 de la Llei 30/1992, de 26 de novembre de 1992, abans del 30 de juny de cada any. Les sol·licituds presentades després d'aquesta data passaran a la convocatòria posterior, si en l'exercici següent s'habiliten els crèdits corresponents.
  
Una vegada transcorreguts sis mesos des de la finalització del termini hàbil de presentació de sol·licituds sense que haja recaigut una resolució expressa, s'entendran desestimades.
  
Les sol·licituds d'ajudes resoltes negativament per manca de fons econòmics, passaran a la convocatòria següent, si n'hi ha, amb la petició prèvia per part de l'interessat i amb l'actualització, si és necessari, de la documentació pertinent.»
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 9 de març de 1998
  
La consellera d'Agricultura, Pesca i Alimentació,